АҞӘА, жьҭаара 20 – Sputnik, Сариа Кәарацхьелиаԥҳа. Егор Дружинин Аԥсны абираҟ кны ифотосахьа ҭихит Аҿари астудентцәеи XIX Адунеизегьтәи рфестиваль аҟны.
Аԥсуа кәашаҩы Саид Ҳагба дахьидгылоу Егор Дружинин аԥсуа бираҟ икуп.
Дружинин ифотосахьа икьыԥхьит Instagram аҟны Аԥснытәи афестиваль алахәылацәа руаӡәк – Даҭка Ҵышәба.
Егор Дружинин – еицырдыруа ахореограф, арежиссер, аԥсуа кәашаҩцәа Милена Тачулиеи Леон Қапбеи злахәу ашоу "Ты супер! Танцы" ажиури алахәыла.